wickkiey/tamil-wikipedia-markdown huggingface dataset:
# வார்ப்புரு:Infobox family/doc



## Usage
**** can be used for both real and fictional, present and historical, as well as common and aristocratic families.  

Parameters for information which is not applicable to the family should be removed.  

<syntaxhighlight lang="wikitext">  

</syntaxhighlight>  

### Images
Either of the images can be specified in <code>File:Picture_name_here.ext</code>, <code>Picture_name_here.ext</code>, or <code></code> format. If you use the third option, you cannot use the alt, size, and caption parameters for that image, and must give these as parameters of the <code></code> statement (see for these parameters and how to use them, and avoid using the <code></code> parameter).  

The first image is intended to be a full heraldic achievement, coat of arms, or a crest, badge, seal, emblem, banner, standard, or other identifying symbol. Its size will be fairly constrained by default. A caption and alt text should be used to identify it.  

The second image may be another thing of this sort, or something else entirely, such as an image of a founding/namesake person, family estate, ancestral castle, map of territory, etc. A caption and alt text should be used to identify it. Unless a very narrow image, it will use the full width of the infobox.  

Both images are optional, and although the first one is the one typically used, use of the second does not require use of the first.  

### Types
Appears immediately below the name in order to indicate type of family. Examples include: Imperial family, Royal family, Noble family, Landed gentry family, Patrician family, Burgher family, Cadet branch, Political family, Business family, Dynasty, Clan, etc.  

## Example

<syntaxhighlight lang="wikitext">  

</syntaxhighlight>  

=
# தாகுபோத்து ரமேஷ்


## ஆரம்ப கால வாழ்க்கை
ரமேஷ், தெலங்காணாவின் பெத்தபெல்லி மாவட்டத்தில் உள்ள கோதாவரிகானியில் பிறந்தார். இவருடைய தந்தை சிங்கரேணி நிலக்கரிச் சுரங்க நிறுவனத்தில் ஊழியராகவும், தாய் இல்லத்தரசியாகவும் இருந்தார். சிறுவயதில் அப்பா குடித்துவிட்டு அம்மாவை அடிப்பதைப் பார்த்துக் கொண்டிருப்பதால், இவர் குடிகாரக் கதாபாத்திரத்தில் எளிதாக நடிக்க முடிந்தது. வீட்டில் இவர் தனது தாயை சமாதானப்படுத்துவார். மேலும் குடிகார தந்தையைப் போல குரலை மற்றி பேசி அவரை சிரிக்க வைப்பார்.  

## தொழில்
ரமேஷ், இறுதியில் பலகுரலில் சிறந்து விளங்கினார். மேலும், தனது நகரத்தில் நிகழ்ச்சிகளை நடத்தினார். வங்காள நகைச்சுவை நடிகர் கேஷ்டோ முகர்ஜியால் ஈர்க்கப்பட்டதாகவும், அவரைப் போலவே குடிகாரன் கதாபாத்திரங்களை சித்தரிப்பதில் பிரபலமானதாகவும் கூறினார்.  

### திரைப்பட வாழ்க்கை
2006 இல், அக்கினேனி திரைப்பட நிறுவனத்தில் பட்டம் பெற்ற பிறகு, இயக்குநர் சுகுமாரின் *ஜகதம்* படத்தில் ஒரு சிறிய கதாபாத்திரத்தில் நடிக்கும் வாய்ப்பு ரமேஷ்க்கு கிடைத்தது. ரமேஷ் ஈடிவி தெலுங்கு தொலைக்காட்சி நிகழ்ச்சியான *ஜபர்தஸ்த்* எனற நிகழ்ச்சியின் குழு தலைவராகவும் உள்ளார்.
# உத்தேஜ்


**உத்தேஜ்** (*Uttej*) ஓர் இந்திய நடிகரும், திரைக்கதை எழுத்தாளரும் ஆவார். இவர் தெலுங்குத் திரைப்படங்களில் பணியாற்றுகிறார். *சந்தமாமா* (2007) திரைப்படத்திற்காக சிறந்த நகைச்சுவையாளருக்கான நந்தி விருதை வென்றார்.  

## சொந்த வாழ்க்கை
உத்தேஜ், நல்கொண்டா மாவட்டத்தில் பிறந்து வளர்ந்தார். இவர் பிரபல பாடலாசிரியர் சுத்தலா அசோக் தேஜாவின் மருமகன் ஆவார். புற்றுநோயால் 2021 செப்டம்பரில் இறந்த பத்மாவதியை உத்தேஜ் மணந்தார்.  

## தொழில்
உத்தேஜ், 1989 இல் ராம் கோபால் வர்மா இயக்கிய *சிவா* என்ற படத்தில் உதவி இயக்குநராக தனது வாழ்க்கையைத் தொடங்கினார். இப்படத்தில் உணவு விடுதியில் பணிபுரிபவராகவும் ஒரு வேடத்தில் நடித்திருந்தார். சிவா படத்தில் வில்லனாக நடிக்க ஜே. டி. சக்ரவர்த்தியை பரிந்துரைத்தார். பல முன்னணி நடிகர்களுடன் இணைந்து நடித்த இவர், *குலாபி* படத்திற்காக கிருஷ்ண வம்சியிடம் உதவி இயக்குனராகவும் பணியாற்றினார்.
# தகியா


**தகியா** (*Dahieh*), மத்திய கிழக்கில் நடுநிலக் கடலின் கிழக்குக் கரையில் அமைந்த லெபனான் நாட்டின் தலைநகரான பெய்ரூத் மாநகரத்தின் புறநகர் பகுதியாகும். இஸ்ரேலை எதிர்க்கும் ஹிஸ்புல்லா போராளிகளின் தலைமையிடம் தகியா நகரத்தில் அமைந்துள்ளது. எனவே 2006 இரண்டாம் லெபனான் போரின் போது, இஸ்ரேலியப் படைகள் தகியா நகரத்தை தாக்கி அழித்தனர். இப்பகுதியில் சியா முஸ்லீம்கள் அதிகம் வாழ்கின்றனர்.  

ஹிஸ்புல்லா அமைப்பின் தலைவர் அசன் நசுரல்லா இந்நகரத்தில், இஸ்ரேலியப் படைகளால் 27 செப்டம்பர் 2024 அன்று கொல்லப்பட்டார்.  
## மக்கள் தொகை பரம்பல்

## இதனையும் காண்க
- 1948 அரபு - இசுரேல் போர்
# அததொ-பி-28



செங்குறுமீன் இணை ஒன்று 2015 ஆம் ஆண்டில் 0.972″ வில்நொடி பிரிப்புடன் இருந்ததாகக் கணிக்கப்பட்டது. 2016 ஆம் ஆண்டில் நெருகிப் பிணைக்கப்பட்டதாகவோ அல்லது நகர்த்தப்பட்டதாகவோ உறுதிப்படுத்தப்பட்டது.  

## கோள் அமைப்பு

2011 ஆம் ஆண்டில் வெப்பமான வியாழன் ஒத்த புறக்கோள் அததொ-பி-28 பி கிட்டத்தட்ட வட்டணையில் இருப்பது கண்டறியப்பட்டது. கோள்களின் சமனிலை வெப்பநிலை 1384 கெ ஆகும். ஓம்பல் விண்மீனுக்கு கோள் அருகாமையில் இருந்த போதிலும், 2018 ஆம் ஆண்டு போல் வட்டணைச் சிதைவேதும் கண்டறியப்படவில்லை.
# சுத்தலா அசோக் தேஜா


## ஆரம்ப கால வாழ்க்கை
சுத்தலா அசோக் தேஜா, தெலங்காணா மாநிலம், ஜன்கோன் மாவட்டத்திலுள்ள சுத்தலா கிராமத்தில் தெலுங்குக் கவிஞர் சுத்தலா அனுமந்து மற்றும் அவரது மனைவி ஜனகம்மா ஆகியோருக்குப் பிறந்தார். இவரது பெற்றோர் இருவரும் ஐதராபாத் நிசாமுக்கு எதிராக தெலங்காணா கிளர்ச்சியில் கலந்து கொண்டனர்.  

## தொழில்
அசோக் தேஜா தெலுங்குத் திரையுலகிற்கு வருவதற்கு முன்பு கரீம்நகர் மாவட்டத்திலுள்ள பந்தலிங்காபூர், மெடிபள்ளி மற்றும் மெட்பல்லி ஆகிய கிராமங்களில் அரசு ஆசிரியராகப் பணியாற்றினார். சிறுவயதிலிருந்தே பாடல் வரிகள் எழுதத் தொடங்கினார். தெலுங்குத் திரைப் படங்களில் நன்கு அறியப்பட்ட குணச்சித்திரக் கலைஞரான இவரது மருமகன் உத்தேஜ் இவருக்கு திரைப்படங்களில் முதல் வாய்ப்பினைப் பெற்றுத் தந்தார். 1996-1997 ஆண்டுகளில் *ஓசே ராமுலம்மா* மற்றும் *நின்னே பெல்லதுதா* ஆகிய படங்களுக்கு பாடல் வரிகளை எழுதிய பிறகு இவர் பிரபலமானார்.  

*தாகூர்* (2003) திரைப்படத்தில் *நேனு சைதம்* என்ற பாடலுக்காக 2003 ஆம் ஆண்டு சிறந்த பாடலுக்கான தேசிய திரைப்பட விருதை . சிறீ சிறீ, அல்லூரி சீதாராம இராஜு மற்றும் வேடூரி ஆகியோருக்குப் பிறகு இந்த விருதை வென்ற மூன்றாவது எழுத்தாளர். இவர் 2017 வரை 1250 திரைப்படங்களுக்கு 2200 பாடல்களையும், 2500 தனிப்பட்ட பாடல்களையும் எழுதியுள்ளார். *பிடா* (2017) படத்தின் *வச்சிந்தே* பாடலுக்காக 2018 இல் சிறந்த பாடலாசிரியருக்கான (தெலுங்கு) தென்னிந்திய சர்வதேச திரைப்பட விருதை வென்றார்.  

## சொந்த வாழ்க்கை
அசோக் தேஜா, நிர்மலா என்பவரை மணந்தார். இவருக்கு இரண்டு மகன்கள் மற்றும் ஒரு மகள் உள்ளனர்.
# அததொ-பி-27



இதன் மிகவும் மங்கலான இணை வின்மீன் 2015 ஆம் ஆண்டில் 0.656″ என்ற நீட்டிய பிரிப்பில் உள்ளதாகக் கண்டறியப்பட்டது. 2016 ஆம் ஆண்டில் கணினியுடன் அமைப்பில் புறநிலையாக பிணைக்கப்பட்டுள்ளது என நிறுவப்பட்டது  

## கோள் அமைப்பு
2011 இல், ஓர் இடைநிலை மையப்பிறழ்வு வட்டணையில் கடப்புநிலை வியாழன் வகை கோள் பிஅததொ-பி-27 பி கண்டறியப்பட்டது. கோள்களின் சமனிலை வெப்பநிலை 1207 கெ ஆகும்.  

இந்த அமைப்பில் 2015 முதல் கூடுதல் கோள் இருப்பதாகக் கருதப்படுகிறது.
# தியோரியா தால்


**தியோரியா தால்** (மற்ற பெயர்கள்: தேவரியா, தியோரியா) என்பது உத்தராகண்டு மாநிலத்தில் இமயமலைப் பகுதியில் அமைந்துள்ள ஓர் ஏரி. இது உக்கிமத்-சோப்தா சாலையில் உள்ள சாரி கிராமத்தில் இருந்து 3 கி.மீ தொலைவில் உள்ளது. கடல் மட்டத்தில் இருந்து 2,438 மீட்டர் (7,999 அடி) உயரத்தில் கார்வால் இமயமலையில் உள்ள இதனைச் சுற்றி பசுமையான காடுகளும் பனி மலைகளும் உள்ளன. இந்த ஏரியில் இருந்து 300° சுற்றில் தெரியும் அழகிய காட்சிக்காக புகழ்பெற்றது.
# 1,1-இருபீனைலசிட்டோன்



**1,1-இருபீனைலசிட்டோன்** (*1,1-Diphenylacetone*) என்பது C<sub>15</sub>H<sub>14</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒரு பென்சைதரில் குழுவும் ஒரு மெத்தில் குழுவும் மைய கார்பனைல் குழுவில் சேர்வதால் இச்சேர்மம் உருவாகிறது.  

## தயாரிப்பு
பென்சீனில் பீனைலசிட்டோனைக் கரைத்து புரோமினுடன் வினைபுரியச் செய்தால் α-கீட்டோ புரோமினேற்றம் விளைவிக்க 3-6 மணி நேரம் கிளறுவது ஒரு முறையாகும். இந்த கலவையானது பிரீடெல்-கிராஃப்ட்சு ஆல்கைலேற்றத்தை ஊக்குவிப்பதற்காக பென்சீனில் உள்ள நீரற்ற அலுமினிய குளோரைடு கரைசலில் மெதுவாக சேர்க்கப்படுகிறது. பெட்ரோலியம் ஈதரில் இருந்து 1,1-இருபீனைலசிட்டோன் மறுபடிகமயமாக்கலில் தோன்றும்வரை இக்கலவையின் நீண்ட வினை தொடர்ந்து முடிகிறது.
# சுங்கம் அச்சலு


**சுங்கம் அச்சலு** (*Sunkam Achalu*)(3 மார்ச் 1924 - 9 ஆகத்து 1983) ஓர் இந்திய அரசியல்வாதி ஆவார். இவர் மக்களவையின் (இந்திய நாடாளுமன்றத்தின் கீழ் சபை) உறுப்பினராக 1952 முதல் 1957 வரை ஆந்திராவின் நல்கொண்டா மக்களவைத் தொகுதியினைப் பிரதிநிதித்துவப்படுத்தினார்.  

## இளமை
கசய்யாவின் மகனான சுங்கம் அச்சலு 3 மார்ச் 1924 அன்று நல்கொண்டாவில் பிறந்தார். முறையான கல்வியைப் பெறாதா இவர், விவசாயியாக வேலை செய்தார். 1946ஆம் ஆண்டு லிகாம்மாவை மணந்தார்.  

## சமூக பணி மற்றும் அரசியல் போராட்டங்கள்
சுங்கம் அச்சலு பட்டியல் சாதியினரின் முன்னேற்றத்திற்கான நீண்ட போராட்டத்திற்குத் தலைமை தாங்கினார். இளம் வயதிலேயே இந்திய தேசிய காங்கிரசின் உறுப்பினராகப் பணியாளரானார். பின்னர் அச்சலு காங்கிரசு கட்சியை விட்டு வெளியேறி, பட்டியல் சாதிகள் கூட்டமைப்பு தலைவராக ஆனார்.  

## 1952 தேர்தல்
இருப்பினும், 1952 இந்திய பொதுத் தேர்தலுக்கு முன்னதாக, மக்களவைக்குப் போட்டியிட இவருக்கு இந்தியக் குடியரசுக் கட்சியின் சார்பில் அனுமதி மறுக்கப்பட்டது. நல்கொண்டா மக்களவைத் தொகுதி பட்டியல் சாதியினருக்கு ஒதுக்கப்பட்ட நிலையில் மக்கள் சனநாயக முன்னணியின் வேட்பாளராக இவர் போட்டியிட்டார். இவர் 282,117 வாக்குகளைப் பெற்றார். இவரது இந்தியக் குடியரசுக் கட்சி எதிர்ப்பாளர் தனது வைப்புத்தொகையை இழந்தார். 27 வயது, சுங்கம் அச்சலு இந்த நேரத்தில் இளம் நாடாளுமன்ற உறுப்பினர்களில் ஒருவர்.
# பெர்புளோரோயெத்திலமீன்



**பெர்புளோரோயெத்திலமீன்** (*Perfluoroethylamine*) என்பது C<sub>2</sub>F<sub>7</sub>N என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஐயூபிஏசி முறையில் இது எப்டாபுளோரோயீத்தேனமீன் என்ற பெயரால் அடையாளப்படுத்தப்படுகிறது. கரிமபுளோரைடு சேர்மமான இது புளோரினேற்றம் பெற்ற எத்திலமீன் சேர்மமாக கருதப்படுகிறது. மற்ற N-F பிணைப்பு கொண்ட சேர்மங்களைப் போலவே, இதுவும் தெளிவற்றது. நாற்புளோரோயெத்திலீன் மற்றும் நைட்ரசன் முப்புளோரைடு ஆகியவை வினை புரிவதால் பெர்புளோரோயெத்திலமீன் உருவாகிறது.
# இராம் பிரதாப் கர்க்


**இராம் பிரதாப் கார்க்** (*Ram Pratap Garg*)(பிறப்பு 18 செப்டம்பர் 1917, இறந்த தேதி தெரியவில்லை) ஓர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். இவர் இந்திய தேசிய காங்கிரசு கட்சியின் உறுப்பினராக இந்திய நாடாளுமன்றத்தின் கீழ் சபையான மக்களவைக்குப் பட்டியாலா தொகுதியிலிருந்து தேர்ந்தெடுக்கப்பட்டார். கார்க் 2016ஆம் அண்டு சனவரி மாதம் இறந்தார்.
# நியோபெண்டைலமீன்



**நியோபெண்டைலமீன்** (*Neopentylamine*) என்பது (CH<sub>3</sub>)<sub>3</sub>CCH<sub>2</sub>NH<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஐயூபிஏசி முறையில் இது 2,2-இருமெத்தில்புரோப்பேன்-1-அமீன் என்ற பெயரால் அடையாளப்படுத்தப்படுகிறது. நியோபெண்டேனின் முதல்நிலை அமீன் வழிப்பெறுதியாக இம்மூலக்கூறு கருதப்படுகிறது. நியோபெண்டைலமீன் நிறமற்ற நீர்மமாகும்.  

பெரும்பாலான அல்கைல் அமீன்களைப் போலவே, இதுவும் காற்றில் மெதுவாகச் சிதைகிறது.  
## தயாரிப்பு
நியோபெண்டனாலுடன் அமோனியாவைச் சேர்த்து வினை புரியச் செய்தால் நியோபெண்டைலமீன் உருவாகும்.  
## பயன்கள்
நியோபெண்டைலமீன் ஒரு பொதுவான கட்டுமானத் தொகுதியாகும். எடுத்துக்காட்டாக, சில பரிசோதனை மருந்துகள் இந்த அமீனை உள்ளடக்கியுள்ளன.
# பட்டியாலா மக்களவைத் தொகுதி

**பட்டியாலா மக்களவைத் தொகுதி** (*Patiala Lok Sabha constituency*) என்பது வட இந்தியாவில் பஞ்சாப் மாநிலத்தில் உள்ள 13 மக்களவை (பாராளுமன்ற) தொகுதிகளில் ஒன்றாகும்.  

## சட்டசபை பிரிவுகள்
பட்டியாலா மக்களவைத் தொகுதி ஒன்பது சட்டமன்றத் தொகுதிகளை (சட்டமன்றம்) உள்ளடக்கியது. இவை:  
| 109 | நாபா | ப. இ. | பட்டியாலா |
| --- | --- | --- | --- |
| 110 | பட்டியாலா கிராமப்புறம் | பொது | பட்டியாலா |
| 111 | ராஜ்புரா | பொது | பட்டியாலா |
| 112 | தேரா பாஸி | பொது | எஸ்ஏஎஸ் நகர் |
| 113 | கானூர் | பொது | பட்டியாலா |
| 114 | சனூர் | பொது | பட்டியாலா |
| 115 | பட்டியாலா நகரம் | பொது | பட்டியாலா |
| 116 | சமணா | பொது | பட்டியாலா |
| 117 | சூத்ரானா | ப. இ. | பட்டியாலா |

## பாராளுமன்ற உறுப்பினர்கள்
| ஆண்டு | நாடாளுமன்ற உறுப்பினர் | கட்சி |  |
| --- | --- | --- | --- |
| 1952 | இராம் பிரதாப் கர்க் | இந்திய தேசிய காங்கிரசு |  |
| 1957 | இலாலா அச்சிந்த் ராம் |  |  |
| 1962 | சர்தார் உக்கூம் சிங் |  |  |
| 1967 | மகாராணி மொகிந்தர் கவுர் |  |  |
| 1971 | சத் பால் கபூர் |  |  |
| 1977 | குர்சரண் சிங் தோஹ்ரா | சிரோமணி அகாலி தளம் |  |
| 1980 | கேப்டன் அமரீந்தர் சிங் | இந்திய தேசிய காங்கிரசு |  |
| 1984 | சரண்ஜித் சிங் வாலியா | சிரோமணி அகாலி தளம் |  |
| 1989 | அதிந்தர் பால் சிங் | சுயேச்சை |  |
| 1991 | சாந்த் ராம் சிங்லா | இந்திய தேசிய காங்கிரசு |  |
| 1996 | பிரேம் சிங் சந்துமஜ்ரா | சிரோமணி அகாலி தளம் |  |
| 1998 |  |  |  |
| 1999 | பிரனீத் கவுர் | இந்திய தேசிய காங்கிரசு |  |
| 2004 |  |  |  |
| 2009 |  |  |  |
| 2014 | தரம் வீரா காந்தி | ஆம் ஆத்மி கட்சி |  |
| 2019 | பிரனீத் கவுர் | இந்திய தேசிய காங்கிரசு | } |
## தேர்தல் முடிவுகள்

### 2019

## மேலும் பார்க்கவும்
- பட்டியாலா மாவட்டம்
- மக்களவைத் தொகுதிகளின் பட்டியல்
# குடிமகான்


**குடிமகான்** (*Kudimahaan*) என்பது 2023 இல் பிரகாஷ். என் இயக்கத்தில் வெளிவந்த இந்தியத் தமிழ் நகைச்சுவை நாடகத் திரைப்படமாகும். இப்படத்தில் விஜய் சிவன், சாந்தினி, தமிழரசன், சுரேஷ் சக்ரவர்த்தி ஆகியோர் நடித்திருந்தனர். மேலும் இப்படத்தில் சேது இராமன், நமோ நாராயணா, கதிரவன், ஆனஸ்ட் ராஜ் ஆகியோர் நடித்திருந்தனர். இப்படத்திற்கு தனுஜ் மேனன் இசையமைத்திருந்தார். திரைப்படம் 2023 மார்ச் 17 அன்று வெளியிடப்பட்டது.  

## நடிகர்கள்

## தயாரிப்பு
இப்பட முன்னோட்டச் சுவரொட்டியை இயக்குநர்கள் வெற்றிமாறன், அருண்ராஜா காமராஜ், பொன்ராம் ஆகியோர் சனவரி மாதம் வெளியிட்டனர். படத்தை சினாரியோ மீடியா ஒர்க்சு நிறுவனம் தயாரித்தது.  

## வரவேற்பு
இப்படம் 2023 மார்ச் 17 அன்று வெளியிடப்பட்டது. திரைப்பட விமர்சகர்கள், பார்வையாளர்களிடமிருந்து சிறந்த விமர்சனங்களைப் பெற்றது. *டைம்சு ஆஃப் இந்தியாவைச்* சேர்ந்த லோகேஷ் பாலச்சந்திரன் 5-இற்கு 3.5 மதிப்பீடு கொடுத்தார். மேலும் "இரண்டாம் பாதியில் ஒரு தேவையற்ற பாடலைத் தவிர, பின்னணி இசை ஒரு குறிப்பிட்ட தனித்துவத்துடன் இருந்தது" என்றும் குறிப்பிட்டார். *தினமலரின்* ஒரு விமர்சகர், என்று குறிப்பிட்டு 5 இல் 2.75 மதிப்பீட்டைக் கொடுத்தனர் *தினத்தந்தி* ஒரு விமர்சகர் "குடிப்பதால் ஏற்படும் விளைவுகளை அழுத்தமாக வெளிப்படுத்தியிருக்கலாம்" என்று எழுதினார். மாலை மலர் ஒரு விமர்சகர் 5இற்கு 3 மதிப்பீட்டை அளித்து, "சில இடங்களில் சிரிக்க வைக்காமல் சில இடங்களில் சிரிக்க வைக்க திரைக்கதை அமைத்துள்ளார்" என்று எழுதினார். சௌத் பஃஸ்டிலிருந்து கே. ஆர். மணிகண்டன் விமர்சகர், "பெரிய நட்சத்திரங்கள் இல்லை, பெரிய நகைச்சுவை நடிகர்கள் இல்லை, பெரிய நிறுவனங்கள் இல்லை, இன்னும், *குடிமகான்* மிகவும் பொழுதுபோக்காவும், உங்கள் நேரம் மற்றும் பணத்திற்கு மதிப்புள்ளதாகவும் இருந்தது." என்று எழுதினார். சினிமா விகடனிலிருந்து ஒரு விமர்சகர் கதாபாத்திரங்களை திறமையாகப் பயன்படுத்தியதற்காக எழுத்தாளரையும் இயக்குநரையும் பாராட்டினார்.
# நவன் பஞ்சாப் கட்சி


**நவன் பஞ்சாப் கட்சி** (*Nawan Punjab Party*) என்பது பஞ்சாபில் 11 மார்ச் 2019 அன்று பட்டியாலா தொகுதியின் அப்போதைய நாடாளுமன்ற உறுப்பினரான தரம்வீர் காந்தியால் நிறுவப்பட்ட ஒரு அரசியல் கட்சியாகும்.  

2017 பஞ்சாப் சட்டப் பேரவைத் தேர்தலில் போட்டியிடுவதற்காக 2016ஆம் ஆண்டு பஞ்சாப் முன்னணியை உருவாக்கினார் தரம்வீர் காந்தி. எனினும் இவரது அணி தேர்தலில் எந்த தாக்கத்தையும் ஏற்படுத்தவில்லை. இதற்குப் பிறகு 2019-ல் பொதுத் தேர்தலுக்கு முன்பு தரம்வீர் காந்தி நவன் பஞ்சாப் கட்சியை உருவாக்கி பஞ்சாப் ஜனநாயகக் கூட்டணியில் சேர்ந்தார்
# சிரக்கடவு மகாதேவர் கோயில்



நிகழ்ச்சி]]  

**சிரக்கடவு மகாதேவர் கோயில்** என்பது தேசிய நெடுஞ்சாலை எண் 183-ன் கொல்லம் - தேனி வழித்தடத்தில் கோட்டயம் நகரம் அட்சரா நகரியிலிருந்து சுமார் 32 கி.மீ. கிழக்கிலும், &nbsp;மணிமலை-எருமேலி செல்லும் வழியில் பொன்குன்னத்திலிருந்து 3 கி.மீ. தெற்கிலும் அமைந்துள்ள ஒரு மகாதேவர் கோயிலாகும்.  

## வரலாறு
இக்கோயில் சுமார் 1000 ஆண்டுகள் பழமையானதாகும். இங்குள்ள மூலவர் ஸ்வயம்பு சிவலிங்கம் ஆகும். இந்த மூலவர் வில்வ மரத்தின் கீழ் உள்ளார் ஆழ்வார்கள் காலத்தில் கட்டப்பட்டதாக நம்பப்படுகிறது. கோயிலின் கிழக்குப் பகுதியில் உள்ள குளம் (மலையாளத்தில் 'சிரா') என்றழைக்கப்படுவதால் அந்த இடம் 'சிரக்கடவு' எனப்படுகிறது.  

## புராணம்
இக்கோயிலைக் கட்டிய மன்னன் தன் இறுதிக் காலத்தில் வில்வ மரத்தின் அருகே ஒரு ஆசிரமம் கட்டியுள்ளார். அவர் அங்கு தவத்தில் ஈடுபட்ட நிலையில் வில்வ மகரிஷி என்றழைக்கப்பட்டார். அவர் தவத்தில் இருந்தபோது இறைவன் அவருடைய கனவில் தோன்றினார். அவரது விருப்பப்படி மன்னர் தனது தவத்தைத் தொடர்ந்ததாகவும், பின்னர் சொர்க்கத்திற்குச் சென்றதாகக் கூறப்படுகிறது.  

## கோயில் அமைப்பு
இக்கோயிலின் பலிகல்லு மிகப் பெரியதாகும். அதற்கு முன்பாக கருங்கல்லால் ஆன அழகிய சிற்பமும், ஒரு பெரிய விளக்கும் உள்ளன. பலிகல்லு பெரியதாக இருந்தாலும் , கிழக்கு கோபுரத்தின் வாயிலுக்கு அருகில் நின்றால் இறைவனை தெளிவாகத் தரிசனம் செய்யலாம். கோயிலைச் சுற்றிலும் உள்ள மரச் சிற்பங்கள் மிகவும் கவர்ச்சிகரமாக உள்ளன. இக்கோயிலில் ஐந்து கால பூசைகள், 3 சீவேலி, தினசரி நவகம் ஆகியவை நடத்தப்பெறுகின்றன.  

## திருவிழாக்கள்
முன்பெல்லாம் வாகன வசதி இல்லாதபோதும், சபரிமலைக்கு பாதயாத்திரையாக செல்லும் போதும் இந்தக்கோயிலில் தான் பக்தர்கள் தங்குவர். தங்குவார்கள். ஐயப்ப பக்தர்கள், இங்குள்ள மூலவரை ஐயப்பனின் தந்தையாகக் கருதுகின்றனர். இதனால் ஏராளமான ஐயப்ப பக்தர்கள் இக்கோவிலுக்கு வருகின்றனர். ஒவ்வொரு ஆண்டும் தாணு 24-ஆம் நாளில் சபரிமலை செல்லும் பக்தர்கள் கடந்த காலத்தில் செய்தது போல் "ஐயப்பன் பட்டு" நடத்துகின்றனர். மகாதேவர் கோவிலில் திருவிழாக் காலத்தில் நடத்தப்படும் வெலகளி மிகவும் சிறப்பு பெற்றது. இதற்காக ஐந்து வயது முதல் இருபது வயது வரையிலான குழந்தைகள் வாள் மற்றும் கேடயம் ஏந்தியபடி போர்வீரர்கள் வேடமணிந்து மேள தாளத்திற்கு ஏற்ப நடனமாடுவர். இந்த நடனம் கண்கொள்ளாக்காட்சியாக இருக்கும். "மீனாரி" இக்கோயிலின் புகழ்பெற்ற காணிக்கையாகும். புஷ்பாஞ்சலியும் இங்கு செய்யப்படுகிறது. மற்றொரு முக்கிய வழிபாடு சதுர்ஷதம் ஆகும். இது திருவிதாங்கூர் தேவசம் போர்டுக்கு சொந்தமான சுயசார்புள்ள மிகச் சில கோயில்களில் ஒன்றாகும்.  

## மேலும் பார்க்கவும்
- கேரளாவின் கோவில்கள்
# இளங்குளம் தர்ம சாஸ்தா கோயில்


**இளங்குளம் தர்ம சாஸ்தா கோயில்** இந்தியாவில் கேரள மாநிலத்தில் கோட்டயம் மாவட்டத்தில் அமைந்துள்ள ஒரு இந்துக் கோயிலாகும். கோயிலின் வருடாந்திர திருவிழாவில் சுமார் 15 யானைகளுடன் கஜமேளம், ஆனையூட்டு சிறப்பாக இடம்பெறுகின்றன.  

## வரலாறு
தென்னிந்தியாவின் பண்டைய வரலாற்றின் ஒரு பகுதியாக சாஸ்தா வழிபாடு கருதப்படுகிறது. இங்குள்ள மூலவர் 800 ஆண்டுகள் பழமையானது என்று நம்பப்படுகிறது. கோயில் நிர்வாகம் எடப்பாடி அரச குடும்பத்தின் கீழ் இருந்தது. முடியாட்சிக்குப் பின், 1978 ஆம் ஆண்டு வரை உள்ளூர் நிலப்பிரபுக்கள், கரயோகம் நாயர் சர்வீஸ் சொசைட்டி ஆகியோர் மூலமாக கோயில் நிர்வகிக்கப்பட்டது. பின்னர் அது பல்வேறு இந்து பிரிவுகளைச் சேர்ந்த உறுப்பினர்களைக் கொண்ட ஒரு பரந்த குழுவிற்கு மாற்றம் செய்யப்பட்டது. 2018ஆம் ஆண்டில் நடைபெற்ற ஒரு பெரிய மறுசீரமைப்பின்போது கருவறையைச் சுற்றியுள்ள வெளிப்புற அமைப்பு *சுத்தம்பலம்* அகற்றப்பட்டது. 5 ஆண்டுகளுக்குப் பிறகு, ஜனவரி 2023இல், முழுக்க முழுக்க கல், மரம் மற்றும் செம்புகளால் ஆன புதிய கோயில் கட்டப்பட்டது. காலங்காலமாக நிலைத்து நிற்கும் வகையில் கட்டப்பட்ட இக்கோயில் கிராமத்தின் வரலாற்றில் ஒரு மைல்கல்லாகும்.  

## கஜமேளம்
கோயில் திருவிழாவின் கடைசி நாளன்று கோயிலின் கிழக்குப் *பந்தலில்* *கஜமேளாவும்*, தொடர்ந்து புகழ்பெற்ற *ஆனையூட்டும்* நடத்தப்படுவது வழக்கம். அப்போது யானைகளுக்கு பழங்கள், விதைகள் கலந்த அரிசி உருண்டை வழங்கப்படுகிறது.
# கியோர்கெசு குசேனைரே



**கியோர்கெசு குசேனைரே** (*Georges Cuisenaire*) (1891–1975) பெல்ஜிய நாட்டைச் சேர்ந்தவர். இவர் இசை மற்றும் கணித ஆசிரியராவார். கணிதத்தை எளிதாகப் புரிந்துகொண்டு கற்க உதவும் குசேனைரே கோல்கள் இவரது கண்டுபிடிப்பாகும். இவர் **எமிலி கியோர்கெசு குசேனைரே** (*Emile-Georges Cuisenaire*) எனவும் அழைக்கப்பட்டார்,  

## வாழ்க்கை
பெல்ஜியத்திலுள்ள மான்சு நகரின் 'ராயல் கன்சர்வேட்டரி ஆஃப் மியூசிக்' கல்லூரியில் இசைத்துறையில் இளங்கலைப் பட்டப்படிப்பை முடித்தார். அங்கு, வயலின் இசையில் முதல் பரிசைப் பெற்றார். 1912 ஏப்ரல் 26 முதல் பெல்ஜியத்தின் துயின் கிராமத்தில் தொடக்கப் பள்ளி ஆசிரியராகப் பணிபுரிந்தார்.  

## குசேனைரே கோல்கள்

1945 இல் தனது பல ஆண்டுகள் அனுபவத்தையும் சோதனைகளையும் பயன்படுத்திக் கணிதத்தை விளையாட்டாகக் கற்றுக்கொள்ளக்கூடிய குசேனைரே கோல்களைக் கண்டுபிடித்தார். இக்கோல்கள் வெவ்வேறு வண்ணம் தீட்டப்பட்ட வெவ்வேறு நீளங்கள் கொண்ட மரக்கோல்களாகும். 1951 இல் பெல்ஜியத்தில் இக்கோல்களைப் பயன்படுத்தும் முறைகளடங்கிய கையேட்டின் (*எண்களும் நிறங்களும்*-*Numbers and Colours*)  

இக்கோல்கள் கணிதத்தைக் கற்கும் முறைகுறித்த விழிப்புணர்வையும் மாற்றத்தையும் கல்வியாளர்களிடம் ஏற்படுத்தியது. பல நாடுகளில் ஆயிரக்கணக்கானா ஆசிரியர்கள் இக்கோல்களைத் தமது வகுப்பறைகளில் பயன்படுத்தலாயினர்.  

## சிறப்புகள்
ஜனவரி 11, 1968 இல் குசேனைரேவுக்கு பெல்ஜியத்தின் பழம்பெரும் சிறப்பு விருதான "ஆர்டர் ஆஃப் லியோபோல்டு" வழங்கப்பட்டது. 1973 இல் குசேனைரே கோல்களைக் கணிதம் கற்க உதவும் கருவியாகப் பரிந்துரைத்ததோடு, கணிதக் கல்வித் திட்டங்களை இம்முறையை அடிப்படையாகக்கோண்டு சீரமைக்கவும் கேட்டுக்கொண்டது.
# முட்டாசு

**முட்டாசு** என்பது தமிழ்நாட்டில் தேனி மாவட்டம் உள்ளிட்ட தென் தமிழகத்தில் மிகவும் பிரபலம் வாய்ந்த இனிப்பு ஆகும். இம்மாவட்டத்திலுள்ள தேநீர்க் கடைகளில் இந்த இனிப்பு கிடைக்கும். இது தேன்குழல் முறுக்கு போன்று காணப்பட்டாலும், சுவையால் இது வேறுபட்டது.  

முட்டாசு புழுங்கல் அரிசி, பச்சரிசி மற்றும் உளுந்து முதலான பொருட்களை அடிப்படையாகக் கொண்டு தயாரிக்கப்படுகிறது. இவை மூன்றும் தனித்தனியாக சுமார் 2 மணி நேரம் ஊறவைத்து பின்னர் ஒன்றாக அரைக்கவேண்டும். பாத்திரம் ஒன்றில் கருப்பட்டியினை நன்கு பாகு பதத்தில் காய்ச்சி எடுத்து வைத்துக்கொள்ள வேண்டும். அரைத்தெடுத்த மாவினை எண்ணெய்ச் சட்டியில் சூடான காய்ச்சிய எண்ணெய்யில் முறுக்கு போன்று வார்த்து வறுத்தெடுத்து வறுத்த முட்டாசினை காய்ச்சிய கருப்பட்டி பாகில் இட்டு 10 நிமிடங்கள் கழித்து உண்ணலாம். சுக்கு, மிளகு சேர்த்துக் காய்ச்சிய கருப்பட்டிப் பாகின் சுவையினை அதிகரிக்கலாம்.  

## புகழ்
முட்டாசின் சுவை குறித்து அர்ஜீன் நடித்த முதல்வன் படப்பாடலான அழகனா ராட்சசியேயில் “முட்டாசு” வார்த்தையிலே என்ற வரிகள் மூலம் அறியலாம்.
# கிறிசுடோபர் பி. டோனன்

**கிறிசுடோபர் பி. டோனன் (***Christopher B. Donnan***)** தொல்பொருள் ஆராய்ச்சியாளர் ஆவார். இவர் ஐம்பது ஆண்டுகளுக்கும் மேலாக பண்டைய பெருவின் மோசே நாகரிகத்தை ஆராய்ச்சி செய்துள்ளார்.பெருவியன் தொல்பொருள் பிரசுர நோக்கங்களுக்காக மோசே கலைப்படைப்புகளை புகைப்படம் எடுப்பதற்காக உலகம் முழுவதும் பயணம் செய்தார். அருங்காட்சியக கலைப்பொருட்கள் மற்றும் பொது மக்களுக்கு கிடைக்காத தனிப்பட்ட சேகரிப்புகள் இரண்டையும் பதிவு செய்தார்.  

எழுத்து அல்லது களப்பணியில் ஈடுபடாத போது, டோனன் கலிபோர்னியாவில் உள்ள இலாசு ஏஞ்சல்சு பல்கலைக்கழகத்தில் பேராசிரியராக மானுடவியல் பாடம் கற்பித்தார். போலர் அருங்காட்சியகத்தின் இயக்குநராகப் பணியாற்றினார். இதையடுத்து ஓய்வு பெற்று விட்டார்.  

## வெளியீடுகள்

- *பெருவின் மோசே பள்ளத்தாக்கின் பண்டைய புதைக்கப்பட்ட வடிவங்கள்* . டெக்சாசு பல்கலைக்கழக அச்சகம், 1978.
- *மோச் அய்கானோகிராபியில் புதையல் கருப்பொருள்* . மரபியல் வெளியீட்டு நிறுவனம், 1979.
- *பண்டைய பெருவின் மட்பாண்டங்கள்* . கலிபோர்னியா பல்கலைக்கழகம் இலாசு ஏஞ்சல்சு, 1993.
- *ஆண்டிஸில் ஆரம்பகால சடங்கு கட்டிடக்கலை* . மரபியல் வெளியீட்டு நிறுவனம், 1985.
- *மோசே கலை மற்றும் உருவப்படம்* . கலிபோர்னியா பல்கலைக்கழகம், 1976.
- *பெருவின் மோசே கலை: கொலம்பியனுக்கு முந்தைய குறியீட்டு தொடர்பு* . கலிபோர்னியா பல்கலைக்கழகம் இலாசு ஏஞ்சல்சு, 1999.
- *மோசே பைன்லைன் ஓவியம்: அதன் பரிணாமம் மற்றும் அதன் கலைஞர்கள்* . கலிபோர்னியா பல்கலைக்கழகம் இலாசு ஏஞ்சல்சு, 1999.
- *பெருவின் சாண்டா பள்ளத்தாக்கின் மோச்சே ஆக்கிரமிப்பு* . கலிபோர்னியா பல்கலைக்கழகம், 1973.
- *பண்டைய பெருவில் இருந்து மோசே உருவப்படங்கள்* . டெக்சாசு பல்கலைக்கழக அச்சகம், 2003.
- *டோசு கபேசாசில் உள்ள மோசே கல்லறைகள்* . கோட்சன் தொல்லியல் நிறுவனம், 2007.
- *பசட்னாமு பேப்பர்சு* . கலிபோர்னியா பல்கலைக்கழகம் இலாசு ஏஞ்சல்சு, 1986.
# கவின்புரம் தேவி கோயில்


**கவின்புரம் தேவி கோயில்** இந்தியாவில் கேரளாவில், கோட்டயம் மாவட்டத்தில் பாலா, ராமாபுரம் நகரங்களுக்கு அருகில் அமைந்துள்ளது. மூலவராக சிவனும்,பார்வதியும் உள்ள நிலையில் இக்கோயில் தனித்துவம் பெறுகிறது.  

## திருவிழாக்கள்
பொதுவாக டிசம்பர் கடைசி வாரத்தில் தாணு மாதத்தின் 12 மற்றும் 13 வது நாட்களில் "கவின்புரம் தாலப்பொலி" என்ற முக்கிய திருவிழா கொண்டாடப்படுகிறது. இது இரவில் எண்ணெய் விளக்குகளை ஏந்தி நீண்ட ஊர்வலமாகச் செல்லப்படுகின்ற நிகழ்வு இவ்விழாவின்போது நிகழும். இதில் பங்கேற்பதற்காக பல்வேறு பகுதிகளில் இருந்தும் மக்கள் கோயிலுக்கு வருகின்றனர். இங்கு "பொங்கலா" மற்றும் "நாரங்கா விளக்கு" ஆகிய விழாக்கள் "விரிச்சிகோம்" மாதத்தில் கொண்டாடப்படுகின்றன.
# நவோமி பெயின்

**நவோமி பெயின் (***Naomi Payne***)** தொல்பொருள் ஆராய்ச்சியாளர் மற்றும் ரோமானிய பொருள் கலாச்சாரத்தில் ஒரு குறிப்பிட்ட ஆர்வத்துடன் பணியாற்றிய கண்டுபிடிப்பு நிபுணர் ஆவார். 2003 ஆம் ஆண்டு பிரிசுடல் பல்கலைக்கழகத்தில் "பாத் வெல்சு மற்றும் சாலிசுபரி பிசப்களின் இடைக்கால குடியிருப்புகள்" என்ற தலைப்பில் என்ற ஆராய்ச்சிக்காக இவருக்கு முனைவர் பட்டம் வழங்கப்பட்டது. எக்சிடெர் பல்கலைக்கழகத்தில் ஆராய்ச்சி கூட்டாளியாக இருந்தார். மேலும் 2021 ஆம் ஆண்டு மார்ச் மாதம் 25 ஆம் தேதியன்று இலண்டனின் பழங்கால சங்கத்தின் பெலோவாக தேர்ந்தெடுக்கப்பட்டார்.  

## வெளியீடுகளைத் தேர்ந்தெடுக்கவும்

- பெய்ன், என். 2019. "வெண்கல வயது, ரோமானோ-பிரிட்டிசு மற்றும் ஆங்கிலோ-சாக்சன் இறுதி சடங்குகள் சிரென்செசுடர் முதல் பேர்போர்ட் புதைக்கப்பட்ட மின்சார கேபிள் பாதையில் உள்ளது", *பிரிசுடல் மற்றும் க்ளௌசெசுடர்சைர் தொல்பொருள் சங்கத்தின் பரிவர்த்தனைகள்*
- கியூசு, எசு., பெய்ன், என். மற்றும் ரெயின்பேர்ட், பி. 2017. "சால்ட் ஆஃப் தி கார்த்: புரிந்து கொள்ளுதல் தி ப்ரிக்வேடேசு ப்ரம் எ லேட்டர் ரோமானோ-பிரிட்டிசு சால்டர்ன் அட் பைட் டிரோவ், வூலாவிங்டன், சோமர்செட் அருகில்", *பிரிட்டானியா* 48, 117–133.
- காப்சன், எம்.எசு,பெய்ன், என்.,கசின்சு, சே. மற்றும் பால்க்னர், என். மற்றும் பலர். 2014. "எ மிடில் ஆங்கிலோ-சாக்சன் குடியேற்றம்", *டிக்கிங் செட்சுபோர்டில்: ஒரு மக்கள் தொல்லியல்* . குரோமர்: பாப்பிலேண்ட், 79–136.
# கொடுங்கூர் தேவி கோயில்

**கொடுங்கூர் தேவி கோயில்** இந்தியாவின் கேரளாவில் உள்ள கொடுங்கூரில் அமைந்துள்ள ஒரு புகழ்பெற்ற கோயிலாகும். இக்கோயிலின் மூலவர் கொடுங்கூரம்மா ஆவார். இக்கோயில் 200 ஆண்டுகளுக்கு மேலான கோயிலாகக் கருதப்படுகிறது. முதலில் மடத்தில் குடும்பத்தைச் சேர்ந்தவர்களின் நிர்வாகத்தில் இருந்த இக்கோயில், பின்னர் திருவிதாங்கூர் தேவஸ்வத்தால் எடுத்துக் கொள்ளப்பட்டது.  

## விழாக்கள்
இக்கோயிலில் மீனம் மாதம் பூரம் நட்சத்திரத்தில் முக்கிய விழா கொண்டாடப்படுகிறது. 10 நாள் விழா காவடியாட்டத்திற்குப் பெயர் பெற்றதாகும்.
# கொழா நரசிம்மசுவாமி கோயில்



**கொழா நரசிம்மசுவாமி கோயில்** (ஆங்கிலம்: *Kozha Sree Narasimhaswami Temple*), இந்தியாவின் கேரளா மாநிலம் கோட்டயம், குறவிலங்காடு கிராமத்தில் உள்ள கோழா என்னுமிடத்தில் உள்ள ஒரு இந்துக் கோயிலாகும். இக்கோயிலின் மூலவர் இந்துக் கடவுளான விஷ்ணுவின் நான்காவது அவதாரமான நரசிம்மர் ஆவார்.  

## அமைவிடம்
இக்கோயில் கோட்டயத்தின் வடகிழக்கில் இருந்து சுமார் 23 கி.மீ. தொலைவிலும் புனித யாத்திரைத் தலமான வைக்கத்தின் கிழக்கில் 27 கி.மீ. தொலைவிலும் உள்ளது.  

## வரலாறு
கேரளாவில் உள்ள சுயம்புவாகத் தோன்றிய நரசிம்மரின் சிலை இது ஒன்றுதான் என்று நம்பப்படுகிறது.  

## மேலும் பார்க்கவும்
- கேரளாவின் கோவில்கள்
# சீம் மண்டலம்

க்கு தென்கிழக்கில் உள்ள சீம் மண்டலத்தின் அமைவிடம் (பச்சை-நீல நிறத்தில்)]]  
**சீம் மண்டலம்** (எபிரேய: מרחב התפר) என்பது அரபு-இஸ்ரேல் போரின் போது இஸ்ரேலால் ஜோர்தானிடமிருந்து ஆக்கிரமிக்கப்பட்ட பகுதியாகும். இது மேற்குக் கரையின் தெற்கில் உள்ளது. இப்பகுதியில் அரேபியர்களும், இஸ்ரேலியக் குடியிருப்புகளும் உள்ளது..2006ம் ஆண்டு நிலவரப்படி, இம்மண்டலத்தில் பெரும்பான்மையாக 3,81,000 பேர்கள் கொண்ட யூதக்குடியேற்றங்களும் மற்றும் 57,000 பாலஸ்தீனர்கள் உள்ளனர். இம்மண்டலம் மேற்குக் கரையின் மற்ற பகுதிகளிலிருந்து முள்வேலிகள், சுவர்கள் மற்றும் அகழிகளால் பிரிக்கப்பட்டுள்ளது. யூதர்கள் தவிர்த்து பிற சமயத்தவர்கள் எளிதில் அணுக முடியாத அள்விற்கு சீம் மண்டலம் பாதுகாப்பாக உள்ளது. சீம் மண்டலம், இஸ்ரேல் பாதுகாப்புப் படைகளால் தொடர்ந்து கண்காணிக்கப்படுகிறது. யூதர் அல்லாதவர்கள் இம்மண்டலத்தில் வாகனங்களில் பயணிக்க முன் அனுமதி பெற வேண்டும்.  
## அமைவிடம்
சீம் மண்டலத்தின் மேற்கில் ஜோர்தான், வடக்கில் மேற்குக் கரை, கிழக்கிலும், தெற்கிலும் இஸ்ரேல் எல்லைகளாக உள்ளது. இது சாக்கடலைச் சுற்றியுள்ள பகுதிகளாகும்.
# மர்சான் மசுகூர்



**மர்சன் மசுகூர்** (*Marjan Mashkour***)** தொல்பொருள் ஆராய்ச்சியாளரும் அறிவியல் ஆராய்ச்சிக்கான பிரெஞ்சு தேசிய மையத்தின் உறுப்பினருமாவார். இவர் விலங்கியல் துறையில் நிபுணத்துவம் பெற்ற முதல் ஈரானியர் ஆவார். ஈரான், அருகிலுள்ள கிழக்கு நாடுகளில் பல துறைகளிலும் ஆய்வக திட்டங்களிலும் ஈடுபட்டுள்ளார்.  

## ஆய்வறிக்கை
2001 இல் முதலாவது பாரிசு சோர்போன் பல்கலைக்கழகத்தில் விலங்கியல் தொல்லியல் துறையில் முனைவர் பட்டம் பெற்றார். இவரது ஆய்வறிக்கை "*ஈரானின்* *கசுவின் சமவெளியில் புதிய கற்காலம் முதல் இரும்பு வயது வரை வேட்டையாடுதல், இனப்பெருக்கம் செய்தல்* ஆகும்*. *மேலும் ஈரானின் சாகே, கப்ரெசுதான், சாக்சாபாத் ஆகிய இடங்களிலும் தொல்பொருள் ஆய்வு மேற்கொண்டார். கசுவின் மாகாண சமவெளியில் "இரும்புக் காலம் முதல் புதிய கற்காலம் வரை வேட்டையாடுதல் மற்றும் விவசாயம் ஆகியவற்றிலும் ஆராய்ச்சி மேற்கொண்டார்.  

## ஆராய்ச்சி ஆர்வங்கள்
மசுகூர் மார்க் பீச்சுடன் இணைந்து 'பழங்காலம் அருகிலுள்ள கிழக்கு விலங்கியல் தொல்பொருளியல்' தொகுப்பு உட்பட, அருகாமை கிழக்கின் தொல்பொருளியல் பற்றிப் பரவலாக வெளியிட்டுள்ளார். இவரது ஆராய்ச்சி ஆர்வம் சக்ரோசு மலைத்தொடர்களின் பிற்பகுதியில் உள்ள பழைய கற்கால விலங்கினங்கள் மற்றும் ஈரானில் காட்டு ஆட்டின் வளர்ப்பு ஆகும். 2006 ஆம் ஆண்டு ஆராய்ச்சி பண்டைய ஈரானிய பீடபூமியில் பன்றிகள் மற்றும் பன்றிகளின் பங்கை மையமாகக் கொண்டது. கழுதையின் தோற்றம் பற்றிய புதிய கூட்டு ஆராய்ச்சியையும் இவர் வெளியிட்டுள்ளார். சமீபத்திய ஆராய்ச்சி, அருகிலுள்ள கிழக்கில் நாய்களை வளர்ப்பது குறித்து ஆய்வு செய்துள்ளார். பண்டைய விலங்குகளின் இயற்பியல் தன்மையை ஆராய்வதுடன், மசுகூர் பண்டைய காலங்களில் மந்தைகள் எவ்வாறு நடந்துகொண்டிருக்கலாம் என்பதையும் ஆராய்கிறார். இது பேலியோ உணவு முறை குறித்த இவரது பரந்த ஆராய்ச்சிக்கு வழிவகுத்தது. பண்டைய கேனிட்களில் உள்ள கோட் நிற மாறுபாட்டைப் பார்க்கும் ஆராய்ச்சிக்கு மேலும் வழிவகுத்தது. அவர் ஈரானின் தேசிய அருங்காட்சியகத்திற்கு உயிரியல் தொல்லியல் மையத்தை நிறுவ உதவுகிறார். சாக்ரோசு பழைய கற்கால அருங்காட்சியகத்தை அமைப்பதில் ஈடுபட்டார். ஈரானின் தேசிய அருங்காட்சியகத்திற்கு எலும்புகளின் அமைப்பு பற்றிய ஆய்வு சேகரிப்புகளில் "ஈரானிய பீடபூமியில் மனித மற்றும் விலங்கு தொடர்புகள் பற்றிய ஆராய்ச்சியை *"ஈரான் தேசிய அருங்காட்சியகத்தின் எலும்புகளின் அமைப்பு பற்றிய ஆய்வு துறையால் நடத்தப்பட்ட ஆராய்ச்சி"* என்ற தலைப்பில் இவர் தொகுத்துள்ளார், இத்தொகுப்பு 2021 ஆம் ஆண்டு வெளியிடப்பட்டது.  

## அகழ்வாராய்ச்சிகள்
''மசுகூர் தோண்டிய அல்லது ஆய்வு செய்த இடங்கள் மற்றும் பகுதிகள்:  
- யாப்தே குகை, உலுரித்தான், ஈரான்
- மேல் கூசித்தான், தென்மேற்கு ஈரான்
- கசுவின் சமவெளி, ஈரான்
- தர்பந்த் குகை, ஈரான்
- சேராபாத் உப்புச் சுரங்கம், ஈரான்
- வெசுமே குகை, மேற்கு ஈரான்
# அங்கத் சிங்



**அங்கத் சிங் சைனி** (*Angad Singh Saini*) இந்தியாவைச் சேர்ந்த ஓர் அரசியல்வாதியாவார். 1990ஆம் ஆண்டில் இவர் பிறந்தார். காங்கிரசு கட்சியை பிரதிநிதித்துவப்படுத்தும் ஓர் அரசியல்வாதியாகவும் பஞ்சாபின் நவான்சகர் மாவட்டத்தைச் சேர்ந்த ஒரு தொழிலதிபராகவும் இவர் அறியப்படுகிறார். 2017ஆம் ஆண்டில் இவருடைய 26ஆவது வயதில், பஞ்சாப் சட்டப் பேரவைக்கு தேர்ந்தெடுக்கப்பட்ட இளம் உறுப்பினர்களில் ஒருவரானார். உத்தரப் பிரதேச சட்டமன்ற உறுப்பினராக இருந்த அதிதி சிங்கை மணந்து கொண்டார்.  

**நவான் சகர் சட்டமன்றத் தொகுதியை** தில்பாக் சிங், ஆறு முறை பிரதிநிதித்துவப்படுத்தினார். பின்னர் தில்பாக் சிங்கின் மருமகன் பிரகாசு சிங் 2002ஆம் ஆண்டில் வெற்றி பெற்றார். பிரகாசு சிங் 2007ஆம் ஆண்டில் அந்த இடத்தை இழந்தார். இதே ஆண்டு புற்றுநோயால் பாதிக்கப்பட்டு 2010ஆம் ஆண்டில் இறந்தார். அங்கத் சிங் பிரகாசு சிங்கின் மகன் ஆவார். இவர் தனது தாயார் குர் இக்பால் கவுரைத் தொடர்ந்து நவான்சகர் தொகுதியிலிருந்து சட்டமன்ற உறுப்பினர் ஆனார்.
# தவ்கீது இரிதோய்


**தவ்கீது இரிதோய்** (*Towhid Hridoy*, பிறப்பு: 9 திசம்பர் 1999) வங்காளதேசத் துடுப்பாட்டாளர் ஆவார். இவர் 2017 அக்டோபரில் தனது முதல்-தர துடுப்பாட்டப் போட்டியில் விளையாடினார்.  

## பன்னாட்டுத் துடுப்பாட்டம்
பெப்ரவரி 2023 இல், தவ்கீது வங்காளதேசத்தின் பன்னாட்டு ஒருநாள் (ப.ஒ.நா) அணியில் இங்கிலாந்துக்கு எதிராக விளையாட சேர்க்கப்பட்டார். 2023 மார்ச்சில், பன்னாட்டு இருபது20 (இ20ப) அணியில் சேர்க்கப்பட்டார். தனது முதலாவது பன்னாட்டு ஒருநாள் போட்டியை அயர்லாந்துக்கு எதிராக 2023 மார்ச் 18 இல் விளையாடி, 92 ஓட்டங்களைப் பெற்றார்.  

2023 இல் தவ்கீது லங்கா பிரிமியர் லீக் யாழ்ப்பாணம் கிங்சு அணியில் விளையாட ஏலத்தில் வாங்கப்பட்டார். தனது முதல் போட்டியில் 39 பந்துகளுக்கு 54 ஓட்டங்கள் குவித்தார்.
# பெலிக்சு சார்டியாக்சு

**பெலிக்சு சார்டியாக்சு** (*Félix Sartiaux*) (1876-1944) பிரெஞ்சு நாட்டினைச் சேர்ந்த பொறியியலாளர் மற்றும் அமெச்சூர் தொல்பொருள் ஆராய்ச்சியாளர் ஆவார். இவர் போசியா படுகொலையை நேரில் பார்த்தார்.  
எரிகிறது. சார்டியாக்சு புகைப்படம் எடுத்தார்.]]  
சார்டியாக்சு பாலிடெக்னிக்கில் பட்டம் பெற்றவர் ஆவார். பிரெஞ்சு வடக்கு ரயில்வே நிறுவனத்தில் இயக்குநராக இருந்தார். 1913 ஆம் ஆண்டில், பண்டைய நகரமான ஓல்ட் போசியாவில் தொல்பொருள் அகழ்வாராய்ச்சிகளை மேற்கொள்ள பிரெஞ்சு அரசால் நியமிக்கப்பட்ட அன்த்தோலியா தீபகற்பத்திற்கு பயணம் செய்தார். 1914 ஆம் ஆண்டு போசியாவிற்கு இவர் மேற்கொண்ட இரண்டாவது பணியின் போது, இவரும் இவரது அகழ்வாராய்ச்சிக் குழுவும் சார்டியாக்சின் புகைப்படங்கள், குறிப்புகள் மற்றும் கடிதங்கள் பல்வேறு காப்பகங்களில் கண்டுபிடிக்கப்பட்டு 2008 ஆம் ஆண்டு மற்றும் 2012 ஆம் ஆண்டுகளில் கிரேக்க புகைப்பட வரலாற்று ஆசிரியர் காரிசு யாகோமிசு ( மூலம் வெளியிடப்பட்டது.)
# எல். பி. சிறீராம்


**எல். பி. ஸ்ரீராம்** (*L. B. Sriram*) (பிறப்பு லங்கா பத்ராத்ரி சிறீ ராமச்சந்திர மூர்த்தி; 30 மே 1952) ஓர் இந்திய நடிகரும், நகைச்சுவை நடிகரும், எழுத்தாளரும், நாடக ஆசிரியரும், தயாரிப்பாளரும் ஆவார். இவர் முக்கியமாக தெலுங்குத் திரைப்படங்கள் மற்றும் தெலுங்கு நாடகங்களில் துன்பயியல் நாடகங்களுக்காக அறியப்படுபவர். இவர் *கோகிலா* (1990) என்ற திரைப்படத்தின் மூலம் உரையாடல் எழுத்தாளராக அறிமுகமானார்.  

*லைஃப் இஸ் பியூட்டிஃபுல் கிரியேஷன்ஸ்* என்ற தயாரிப்பு நிறுவனத்தை இவர் தொடங்கினார். தொடர்ந்து இவர் *சாலா பாகுந்தி* (2000), *அம்மோ!* ,*ஒகடோ தரீக்கு* (2000), *ஆசாத்* (2000), *ஹனுமான் ஜங்ஷன்* (2001), *இட்லு ஸ்ரவாணி சுப்ரமண்யம்*, (2001), *ஆதி* (2002), *தில்* (2003), சத்ரபதி (2005), *ஏவாடி கோல வாடிதி* (2005), ஸ்டாலின் (2006) ), *சீமா சாஸ்திரி* (2007), *காம்யம்* (2008), *சொந்த ஊரு* (2009), யுவடு (2014), *லெஜண்ட்* (2014) மற்றும் *சரியோனுடு* (2016) போன்ற படைப்புகளில் கிட்டத்தட்ட 500 படங்களில் பல்வேறு வேடங்களில் நடித்தார். தெலுங்குத் திரைபடங்கலில் சிறந்த நடிகர்களில் ஒருவராகக் கருதப்படும் சிறீராம், ஐந்து முறை நந்தி விருதுகளை வென்றுள்ளார். *அம்ருதம்* தொலைக்காட்சித் தொடரின் தொடர்ச்சியான *அம்ருதம் த்விதீயம்* என்ற வலைத் தொடரில் ஆஞ்சிநேயுலுவாக நடித்தார்.
# தப்கேசுவரி கோயில்



**தப்கேசுவரி கோயில்** (*Tapkeshwari Temple***)** மலைகளால் சூழப்பட்ட பள்ளத்தாக்கில் அமைந்துள்ள தப்கேசுவரி தேவிக்காக அர்ப்பணிக்கப்பட்ட ஒரு இந்து கோயிலாகும். தப்கேசுவரி மலைத்தொடர் இந்திய நாட்டின் குசராத்து மாநிலத்தின் கச்சு மாவட்டத்தின் புச் நகருக்கு தெற்கே அமைந்துள்ளது.  

## குகைகள்
மலைகளில் பல குகைகள் உள்ளன.  

## தாவரங்கள் மற்றும் விலங்கினங்கள்
மலைத்தொடர் பல்வேறு வகையான தாவரங்கள் மற்றும் விலங்கினங்களின் வாழ்விடமாகும்.
# மொகிந்தர் சிங் கேபி



**மொகிந்தர் சிங் கேபி** (*Mohinder Singh Kaypee*) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியில் உறுப்பினராக இருந்தார்.  

## ஆரம்ப கால வாழ்க்கை
மொகிந்தர் சிங் கேபி ஒரு தலித் குடும்பத்தில் தர்சன் சிங் கேபி மற்றும் கரண் கவுர் ஆகியோருக்கு மகனாகப் பிறந்தார். இவரது தந்தை 1992 ஆம் ஆண்டில் காலிசுதானி போராளிகளால் கொல்லப்பட்டார்  

சண்டிகரில் உள்ள பஞ்சாப் பல்கலைக்கழகத்தில் சட்டப் பாடத்தில் பட்டம் பெற்றார்.  

## அரசியல்
- 2009 ஆம் ஆண்டில் இவர் சலந்தர் மக்களவைத் தொகுதியில் போட்டியிட்டு நாடாளுமன்ற உறுப்பினரானார். ஆனால் 2014 ஆம் ஆண்டு நடைபெற்ற நாடாளுமன்றத் தேர்தலில் ஓசியார்பூர் தொகுதியில் பாரதிய சனதா கட்சி வேட்பாளர் விச்சய் சாம்ப்லாவிடம் தோல்வியடைந்தார்.
- மூன்று முறை சட்டமன்ற உறுப்பினராக இருந்தார். 1992 ஆம் ஆண்டில் விளையாட்டு மற்றும் இளைஞர்களுக்கான மாநில அமைச்சராக இருந்தார்.
- பஞ்சாப் பிரதேச காங்கிரசு குழுவின் தலைவராகவும் இருந்தார்.
- பஞ்சாப் மாநில தொழில்நுட்பக் கல்வி மற்றும் தொழில்துறை பயிற்சி வாரியத்தின் தலைவராக இருந்தார்.
# அம்பிகை கோவில், கிர்னார்

**அம்பிகை கோயில்** (*Ambika Temple*), **அம்பாசி கோயில்**(*Ambaji Temple*) என்றும் அழைக்கப்படுகிறது. இந்திய நாட்டின் குசராத்து மாநிலத்தின் சூனாகத் மாவட்டத்தில் கிர்நார் மலையில் உள்ள அம்பிகா தேவிக்காக அர்ப்பணிக்கப்பட்ட கோயிலாகும். இக்கோயிலின் ஆரம்பகால குறிப்பு 8 ஆம் நூற்றாண்டில் பதிவு செய்யப்பட்டுள்ளது. தற்போதுள்ள கோவில் 15 ஆம் நூற்றாண்டில் கட்டப்பட்டது.  

## வரலாறு
அம்பிகை கோயில்]]  
திகம்பர ஆச்சார்யா சினாசென்னின் *சமண மதத்தின் அரிவம்ச புராணம்*  
( சாலிவாகன ஆண்டு 705, 783 சி.இ.) கோயிலைப் பற்றி குறிப்பிடுவதால், ஆரம்பகால கோயில் கி.பி. 784 க்கு முன் (அநேகமாக 8 ஆம் நூற்றாண்டின் மத்தியில்) கட்டப்பட்டது ஆகும். செயின்மேடு செயினக் கோயில் யாத்திரை பயணக் குறிப்புகளில் குறிப்பிடப்பட்டுள்ளபடி, கோயிலில் அம்பிகை ஒரு சைன *யட்சினி* தெய்வமாக இருந்தது. ராணக்பூர் சமணர் கோவிலில் உள்ள சம்வத் 1507 ஆம் நூற்றாண்டில் உள்ள கிர்நார் *பட்டாவும்* இதே முறையில் அம்பிகையை சித்தரிக்கிறது. இக்கோயில் சமண மரபுப்படி கட்டப்பட்டுள்ளது. கிர்நார் சமணக் கோயில்களுடன் கூடிய *மண்டப* உச்சவரம்பு பொருத்தம் ஆக உள்ளது. மதுசூதன் தாக்கியின் கூற்றுப்படி, இடைக்காலத்தின் பிற்பகுதியில் கோயில் பிராமண பாரம்பரியத்தின் கட்டுப்பாட்டின் கீழ் வந்தது. அடுத்தடுத்த தாக்குதல்களின் போது அசல் சிலை தொலைந்து போனது, தற்போது கோவிலில் ஒரு *பலாகி* வணங்கப்படுகிறது.  

இந்த கோவிலுக்கு இந்து மற்றும் சமண யாத்ரீகர்கள் வருகை தருகின்றனர்.
# சல்மான் அலி ஆகா


**சல்மான் அலி ஆகா** (*Salman Ali Agha*, பிறப்பு: 23 நவம்பர் 1993) ஒரு பாக்கித்தானிய பன்னாட்டுத் துடுப்பாட்ட வீரர். இவர் பாக்கித்தான் அணிக்காக 2022 சூலை முதல் பன்னாட்டுப் போட்டிகளில் விளையாடி வருகிறார்.  

## பன்னாட்டுத் துடுப்பாட்டம்
2021 சனவரியில், தென்னாப்பிரிக்காவுக்கு எதிரான போட்டிகளில் பாக்கித்தானின் தேர்வு அணியில் சேர்க்கப்பட்டார். 2021 மார்ச்சில், மீண்டும் சிம்பாப்வேக்கு எதிரான தேர்வுப் போட்டிகளில் விளையாடுவதற்காக அழைக்கப்பட்டார். 2021 சூனில், இங்கிலாந்துக்கு எதிரான போட்டிகளில் பாக்கித்தானின் பன்னாட்டு ஒருநாள் அணியில் சேர்க்கப்பட்டார். 2022 சூனில், இலங்கைக்கு எதிரான தேர்வுப் போட்டிகளில் விளையாட அழைக்கப்பட்டார். இத்தொடரிலேயே தனது முதலாவது தேர்வுப் போட்டியில் விளையாடினார்.  

ஆகத்து 2022 இல், நெதர்லாந்துக்கு எதிரான ஒருநாள் போட்டிகளில் விளையாடினார். இத்தொடரில் இவர் தனது முதலாவது பன்னாட்டு ஒருநாள் போட்டியில் விளையாடினார். 2022 திசம்பரில், தனது முதலாவது சதத்தைப் பெற்றார்.
# குஞ்சி லால் மீனா


**குஞ்சி லால் மீனா** (*Kunji Lal Meena*)(1936 - 7 சனவரி 2019) ஓர் இந்திய அரசியல்வாதியும் இராசத்தான் சட்டமன்ற மேனாள் உறுப்பினரும் ஆவார். இவர் பாரதிய ஜனதா கட்சியினைச் சார்ந்தவர். மீனா இராசத்தான் சவாய் மாதோபூர் மக்களவைக்கு உறுப்பினராக 1991ஆம் ஆண்டு தேர்ந்தெடுக்கப்பட்டார். மேலும் மீனா நான்கு முறை இராசத்தான் சட்டப் பேரவைக்கு உறுப்பினராகத் தேர்ந்தெடுக்கப்பட்டிருந்தார்.
# இந்திர குமாரி


மகாராணி **இந்திர குமாரி** (*Indra Kumari*) இந்தியாவின் 6 ஆவது மக்களவை உறுப்பினராக இருந்தவர் ஆவார். இவர் உத்தரப்பிரதேசத்தின் அலிகார் மக்களவைத் தொகுதியின் நாடாளுமன்ற உறுப்பினராக 1980 முதல் 1984 வரை பதவி வகித்தார். இவர் மதச்சார்பற்ற ஜனதா கட்சியின் உறுப்பினராக உள்ளார். இந்திர குமாரி ஜலவுன் மாவட்டத்தின் ஜகமன்பூர் மாநிலத்தின் இளவரசி, உத்தரப்பிரதேச கேப்டன் ராஜா வீரேந்திர ஷாவின் மகள் ஆவார். கபானா மாநிலத்தின் ராஜா சேத்தன்ராஜ் சிங்கின் மனைவியும் ஆவார். இலக்னோவில் உள்ள லொரேட்டோ கன்னிமார் மடத்தில் கல்வி பயின்றார்.
# பூபேந்திர நாத் மிசுரா


**பூபேந்திர நாத் மிசுரா** (*Bhupendra Nath Misra*) ஓர் இந்திய அரசியல்வாதியும், வழக்குரைஞரும் நில உரிமையாளரும் ஆவார். இவர் இந்திய தேசிய காங்கிரசின் உறுப்பினர் ஆவார். மிசுரா மத்தியப் பிரதேசத்தின் ராய்ப்பூர் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு உறுப்பினராகத் தேர்ந்தெடுக்கப்பட்டார்.
# ஆசிரியர் (படைப்பு)

சட்டப்பூர்வ உரையாடலில், ஓர் **ஆசிரியர்** அல்லது **படைப்பாளர்** (Author) என்பவர் அசல் படைப்பை உருவாக்கியவர், அது எழுதப்பட்ட, வரைகலை அல்லது பதிவுசெய்யப்பட்ட ஊடகமாக இருக்கலாம். எனவே, ஒரு சிற்பி, ஓவியர் அல்லது இசையமைப்பாளர்<nowiki/>ஆகியோர் அந்தந்த சிற்பங்கள், ஓவியங்கள் அல்லது இசையின் படைப்பாளர் ஆவார், பரவலாக ஒரு படைப்பாளர் பெரும்பாலும் ஒரு புத்தகம், கட்டுரை, நாடகம் அல்லது பிற எழுதப்பட்ட படைப்புகளின் எழுத்தாளர் என்று கருதப்படுகிறார்.  

பொதுவாக, பதிப்புரிமையின் முதல் உரிமையாளர் படைப்பை உருவாக்கியவர், அதாவது ஆசிரியராவார். ஒன்றுக்கு மேற்பட்ட நபர்கள் படைப்பை உருவாக்கினால் அவர்கள் கூட்டுப் படைப்பாளர்களாகக் கருதப்படுகிறார்கள். உலகம் முழுவதும் பதிப்புரிமைச் சட்டங்கள் வேறுபடுகின்றன. எடுத்துக்காட்டாக, அமெரிக்கப் பதிப்புரிமை அலுவலகம், பதிப்புரிமை என்பது " அமெரிக்காவின் சட்டங்களால் (தலைப்பு 17, யுஎஸ் குறியீடு) படைப்பாளர்களுக்கு வழங்கப்படும் ஒரு வகையான பாதுகாப்பு" என வரையறுக்கிறது.  

சில படைப்புகள் படைப்பாளர்கள் இல்லாதவையாகக் கருதப்படுகின்றன. எடுத்துக்காட்டாக, 2010 களில் குரங்கின் தாமி பதிப்புரிமை சர்ச்சையானது, இயற்கை புகைப்படக் கலைஞரின் உபகரணங்களைப் பயன்படுத்தி கருப்புக் குரங்கு எடுத்த புகைப்படங்களை உள்ளடக்கியது. புகைப்படக்கலைஞர் புகைப்படங்களின் உரிமையைக் கோரினார்,ஆனால் அதை அமெரிக்கப் பதிப்புரிமை அலுவலகம் நிராகரித்தது: மனிதனால் படைக்கப்பட்ட ஒன்றிற்கு தான் படைப்புரிமை கோர இயலும் எனக் கூறி மறுத்தது. மிக சமீபத்தில், செயற்கை நுண்ணறிவால் உருவாக்கப்பட்ட படங்கள் அல்லது உரைக்கு படைப்பாளர்கள் இருக்கிறார்களா என்ற கேள்விகள் எழுந்துள்ளன.
# திருமங்கலம் ஊராட்சி (நாமக்கல்)



**திருமங்கலம் ஊராட்சி** (*Thirumangalam Gram Panchayat*), தமிழ்நாட்டின் நாமக்கல் மாவட்டத்தில் உள்ள திருச்செங்கோடு வட்டாரத்தில் அமைந்துள்ளது. இந்த ஊராட்சி, திருச்செங்கோடு சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1220 ஆகும். இவர்களில் பெண்கள் 606 பேரும் ஆண்கள் 614 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. உத்தண்டிபாளையம்
1. சின்னகோட்டபாளையம்
1. பெரியகோட்டபாளையம்
1. திருமங்கலம்
1. கருப்பகவுண்டம்பாளையம்
# அனுசா பாரெட்டி


**அனுசா மல்லி பாரெட்டி** (Anusha Malli Bareddy பிறப்பு 6 சூன் 2003) ஓர் இந்தியத் துடுப்பாட்ட வீராங்கனை ஆவார், இவர் தற்போது ஆந்திராவிற்காக விளையாடி வருகிறார். இவர் ஓர் இடது-கை வழமைச் சுழல் பந்துவீச்சாளராவார்.  

சூலை 2023 இல், வங்காளதேசத்திற்கு எதிரான பெண்கள் பன்னாட்டு இருபது20 போட்டியில் அறிமுகமானார்.  

## சர்வதேச போட்டிகள்
சூன் 2023 இல், அனுசா 2023 ஏசிசி மகளிர் இ20 வளர்ந்து வரும் அணிகள் ஆசியக் கிண்ணத்தில் இந்தியா ஏ அணிக்காக விளையாடினார்.  

சூலை 2023 இல், அனுசா வங்காளதேச அணிக்கு எதிரான தொடரில் இடம் பெற்றார். இந்தத் தொடரின் முதல் இருபதுக்கு 20 போட்டியில் இவர் அறிமுகமானார், நான்கு நிறைவுகள் வீசி 24 ஓட்டங்களை விட்டுக்கொடுத்தார். தொடரின் இரண்டாவது போட்டியில் தனது முதல் இ20 இலக்கினைக் கைப்பற்றினார். அதே தொடரின் முதல் ஒருநாள் போட்டியில் அறிமுகமானார். செப்டம்பர் 2023 இல்,ஆசிய விளையாட்டுகளுக்கான இந்திய அணியில் இடம்பெற்றார், ஆனால் விளையாடும் வாய்ப்பு கிடைக்கவில்லை.
# ஆண்டிபாளையம் ஊராட்சி (நாமக்கல்)



**ஆண்டிபாளையம் ஊராட்சி** (*Andipalayam Gram Panchayat*), தமிழ்நாட்டின் நாமக்கல் மாவட்டத்தில் உள்ள திருச்செங்கோடு வட்டாரத்தில் அமைந்துள்ளது. இந்த ஊராட்சி, திருச்செங்கோடு சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1846 ஆகும். இவர்களில் பெண்கள் 908 பேரும் ஆண்கள் 938 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. ஆண்டிபாளையம்
1. ஊஞ்சபாளையம்
# மின்னாம்பள்ளி ஊராட்சி, மல்லசமுத்திரம்



**மின்னாம்பள்ளி ஊராட்சி** (*Minnampalli Gram Panchayat*), தமிழ்நாட்டின் நாமக்கல் மாவட்டத்தில் உள்ள மல்லசமுத்திரம் வட்டாரத்தில் அமைந்துள்ளது. இந்த ஊராட்சி, திருச்செங்கோடு சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1622 ஆகும். இவர்களில் பெண்கள் 780 பேரும் ஆண்கள் 842 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. போயன்காடு
1. சென்னம்பாளையம்
1. கொட்டகாயனூர்
1. கோவில்பாளையம்
1. எஸ்.மேட்டுபாளையம்
1. மின்னாம்பள்ளி தேவேந்திரர் தெரு
1. ஆதிதிராவிடர் தெரு
1. மேட்டுகாட்டாம்பாளையம்
1. சித்தமூப்பம்பாளையம்
# மணக்காட்டு பத்ரா கோயில்



**மணக்காட்டு பத்ரா கோயில்** இந்திய மாநிலமான கேரளாவில் கோட்டயம் மாவட்டத்தில் பொன்குன்னம் அருகில் உள்ள சீரக்கடவு கிராமத்தில் அமைந்துள்ள ஒரு இந்துக் கோயிலாகும் .இங்குள்ள மூலவரான பத்ரகாளி அம்மன் "மணக்காட்டுஅம்மா" வடிவில் வீற்றிருக்கிறார். தேவி, பக்தர்களுக்கு " ஸ்ரீ எனப்படுகின்ற செழிப்பையும், பத்ரதா எனப்படுகின்ற பாதுகாப்பையும் சமமாக வழங்குகிறார். தினசரி குருதி பூசைக்குப் புகழ்பெற்ற இக்கோயில், சபரிமலை யாத்ரீகர்களுக்கு அன்னதானத்தை வழங்குகின்ற முக்கிய இடமாகும்.  

## புராணம்
தற்போதைய அமைப்பு 19 ஆம் நூற்றாண்டின் ஆரம்பக்கட்டத்தில் கட்டப்பட்டதாக நம்பப்படுகிறது. ஒரு காலத்தில் தைங்கனூர் குடும்பத்தைச் சேர்ந்த ஒரு துறவி சீரக்கடவு கிராமத்தில் வாழ்ந்து வந்தார். யட்சிகள், கந்தர்வர்கள், பேய்கள் போன்ற, சில இயற்கைக்கு அப்பாற்பட்ட சக்திகளைக் கட்டுப்படுத்துவதில் அவர் தேர்ச்சி பெற்றிருந்தார். அவற்றைக் கட்டுப்படுத்தும் சடங்குகளை மேற்கொள்ள அவர் அடிக்கடி தொலைதூரப் பகுதிகளுக்கு அழைக்கப்பட்டார். அவர் இந்த ஆவிகளை நக்ஸ்-வோமிகா மரம் என்ற கஞ்சிரம் மரத்திலோ ஒரு சிலையிலோ வைத்து பொருத்தமான இடங்களில் பிரதிஷ்டை செய்து வந்தார். ஒரு நாள், ஒரு சிலையில் அவ்வகையில் நிறுவப்பட்ட ஒரு யட்சிதன்னை விடுவிக்குமாறு துறவியிடம் தான் எந்தத் தீங்கும் செய்யமாட்டேன் என்று கூறி, அவருடைய வீட்டிற்கு வருவதாக உறுதியளித்தாள்.  

அவளது வேண்டுகோளின் பேரில், அவளை தன் வீட்டிற்கு அழைத்துச் சென்று மத்திய அறையில் தங்க அறிவுறுத்தினார். யாருக்கும் தீங்கு செய்யக்கூடாது என்ற வாக்குறுதி பெற்று, முன்னெச்சரிக்கையாக ஒரு மந்திர நூலை வைத்தார். துறவியின் செயலில் மகிழ்ச்சியடையாத அவளும் சில நிபந்தனைகளை விதித்தாள். அதன்படி அந்த அறையை ஒரு சன்னதியைப் போல பாதுகாக்க வேண்டும் என்றும், யாரும் பேசாமல் வீட்டிற்குள் நுழையக்கூடாது என்றும், தாழ்ந்த சாதியினர் வீட்டின் நுழைவாயிலுக்குள் நுழையவோ, துறவியைத் தொடவோ கூடாது என்ற நிபந்தனைகளை விதித்து இவற்றில் ஏதேனும் ஒன்றைக் கடைப்பிடிக்காவிட்டால், அவள் மந்திர இழையிலிருந்து விடுபட்டு, எதையும் செய்வதாகக் கூறினாள்.  

## மூலவர்
இங்கு பத்ரகாளி மூலவராக உள்ளார். துர்கா, புவனேஸ்வரி, நாகராஜர், நாகதேவதா, ராக்ஷஸ்சு, விஷ்ணுமாயா போன்ற துணைத்தெய்வங்கள் உள்ளனர். மலையாள மாதமான தனுவில் (டிசம்பர்) வருடாந்திர திருவிழா நடத்தப்படுகிறது.
# கல்வி வழிகாட்டி

ஒரு **கல்வி** **வழிகாட்டி** அல்லது **ஆய்வு வழிகாட்டி** (Study guide) என்பது ஒரு குறிப்பிட்ட பகுதியில் கற்றலை எளிதாக்கும் (பாடப்புத்தகம் போன்றவை) அல்லது இலக்கியம், ஆராய்ச்சி தலைப்புகள், வரலாறு மற்றும் பிற பாடங்களைப் புரிந்துகொள்ள உதவும் வளங்களாக இருக்கலாம்.  

வாசிப்பு, எழுதுதல், வகுப்பறை மற்றும் திட்ட மேலாண்மை திறன் ஆகிய பொதுவான தலைப்புகளில் ஆய்வு மற்றும் சோதனை உத்திகள் அடங்கும். சிலர் புதினத்தின் அத்தியாயங்கள் அல்லது முக்கியக் கருத்துகளை சுருக்கமாகக் கூறுவார்கள்.கணிதம் மற்றும் அறிவியலுக்கான ஆய்வு வழிகாட்டிகள் பெரும்பாலும் சிக்கல்களை முன்வைக்கின்றன (சிக்கல் அடிப்படையிலான கற்றல் போன்றவை) மற்றும் தீர்வுக்கான நுட்பங்களை வழங்கும்.  

பள்ளிகளில் உள்ள கல்வி ஆதரவு மையங்கள் பெரும்பாலும் தங்கள் மாணவர்களுக்கான ஆய்வு வழிகாட்டிகளை உருவாக்குகின்றன, அதே போல் இலாப நோக்கற்ற நிறுவனங்கள் மற்றும் தனிப்பட்ட மாணவர்கள் மற்றும் பேராசிரியர்களும் செயல்படுகின்றனர்.  

சில உயர்நிலைப் பள்ளி ஆசிரியர்கள் அல்லது கல்லூரிப் பேராசிரியர்கள் தங்கள் மாணவர்களுக்கு வாசிப்பில் புரிதலை ஏற்படுத்துதல், உள்ளடக்க அறிவு அல்லது தேர்வுக்குத் தயார்படுத்துதல் ஆகியவற்றில் உதவுவதற்காக ஆய்வு வழிகாட்டிகளை உருவாக்கலாம். இந்த ஆய்வு வழிகாட்டிகள் முடிக்கப்பட வேண்டிய பணியாக அல்லது ஆசிரியரால் சேகரிக்கப்பட்ட பொருளின் விரிவான தேர்வாக வழங்கப்படலாம்.  

ஆய்வு வழிகாட்டிகளை நிகழ்பட வடிவத்தில் வழங்கலாம், அவை "நிகழ்பட ஆய்வு kk" என குறிப்பிடப்படுகின்றன.கலாச்சார விருப்பங்கள் மற்றும் ஆராய்ச்சிக்கு பதிலளிக்கும் வகையில் மாணவர்களின் கவனத்தை ஈர்ப்பதற்கு இந்த நிகழ்பட ஆய்வு உதவுகிறது.
# இராமாபுரம் ஊராட்சி (நாமக்கல்)



**இராமாபுரம் ஊராட்சி** (*Ramapuram Gram Panchayat*), தமிழ்நாட்டின் நாமக்கல் மாவட்டத்தில் உள்ள மல்லசமுத்திரம் வட்டாரத்தில் அமைந்துள்ளது. இந்த ஊராட்சி, திருச்செங்கோடு சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2193 ஆகும். இவர்களில் பெண்கள் 1064 பேரும் ஆண்கள் 1129 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. கலைமகள் தெற்கு வலவு
1. குட்டைகாடு
1. காட்டுவலவு
1. கோடாங்கிவலவு
1. கொசவம்பாளையம்
1. தெற்கு வலவு
1. பூசாரிகாடு
1. திம்மிபாளையம்
1. விஸ்வநாதகவுண்டம்பாளையம்
1. இராமாபுரம்
1. மேட்டு வலவு
1. புது வலவு
# கூடுதல் புள்ளி

**கூடுதல் புள்ளி** அல்லது கூடுதல் மதிப்பெண்கள் (Extra credit) என்பது மதிப்பெண்களைப் பெறுவதற்கான ஒரு வழியாகும், குறிப்பாக பள்ளிகளில் இது பயன்படுத்தப்படுகிறது.  

## கூடுதல் புள்ளிகளுக்கான காரணங்கள்
பல்வேறு காரணங்களுக்காக ஆசிரியர்கள் கூடுதல் புள்ளிகளைப் பயன்படுத்துகின்றனர். எடுத்துக்காட்டாக, அதிக திறன் கொண்ட மாணவர்கள் கூடுதல் சவாலில் இருந்து பயனடையலாம் என்று கருதலாம், ஆனால் அது அனைத்து மாணவர்களுக்கும் தேவையான ஒன்றாக இருக்காது. படிப்பில் பலவீனமான செயல்திறனுக்குப் பிறகு ஒரு மாணவர் தனது தரத்தை மேம்படுத்த அனுமதிக்கும் ஒரு வழியாக கூடுதல் புள்ளிகள் பயன்படுத்தப்படலாம்.  

## கணக்கீட்டு முறை
பொதுவாக, கூடுதல் புள்ளி வழங்குவது ஒருவரின் தரத்தை மட்டுமே மேம்படுத்தும். ஏற்கனவே உள்ள செயல்பாட்டில் புள்ளிகள் சேர்க்கப்படலாம், எடுத்துக்காட்டாக, இருக்கும் கேள்விகளிலேயே மிகவும் கடினமான கேள்விக்கு பதில் அளிக்கும் போது கூடுதல் புள்ளிகள் வழங்கப்படும். விருப்பச் செயல்பாடுகள் ஒட்டுமொத்த தரக் கணக்கீட்டில் பயன்படுத்தப்படும் புள்ளிகள் அல்லது மதிப்பெண்களைச் சேர்க்கலாம். எடுத்துக்காட்டாக, ஒட்டுமொத்த சதவீதத்தை கணக்கிடுவதில் பயன்படுத்தப்படும் பின்னத்தின் எண்ணிக்கையை அதிகரிக்கலாம்.  

## சர்ச்சைக்குரிய அம்சங்கள்
ஆசிரியர் சூலியா ஜி. தாம்சன் கூடுதல் புள்ளிகளை "ஆசிரியர்களுக்கான சர்ச்சைக்குரிய தலைப்பு" என்று குறிப்பிடுகிறார். கலிபோர்னியாவில், 2006 ஆம் ஆண்டின் பிற்பகுதியில், வளங்கள் பற்றாக்குறையை சமாளிக்கும் முயற்சியில் பாடப் புத்தகங்களை வாங்கிய மாணவர்களுக்கெல்லாம் கூடுதல் புள்ளிகள் வழங்கப்பட்டபோது சர்ச்சையானது.
# பாச்சல் ஊராட்சி (நாமக்கல்)



**பாச்சல் ஊராட்சி** (*Pachal Gram Panchayat*), தமிழ்நாட்டின் நாமக்கல் மாவட்டத்தில் உள்ள புதுச்சத்திரம் வட்டாரத்தில் அமைந்துள்ளது. இந்த ஊராட்சி, நாமக்கல் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4845 ஆகும். இவர்களில் பெண்கள் 2382 பேரும் ஆண்கள் 2463 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. கலர் காலணி
1. கடந்தபட்டி
1. பிடாரிப்பட்டி
1. ராமநாய்க்கன்பட்டி
1. பாச்சல்